paragraph_text: Raste kao grm visine od 2 do 2,5 m. U prirodi se sreće od močvara sjeverne Lujzijane i šuma Oklahome do obale Sjeverne Karoline. Samo kod izuzetno starih primjeraka uzgojenih u toplijim područjima se sreće kratko stablo. Listovi(uglavnom samo 4-5 komada po biljci) su zeleni do plavozeleni, čvrsti te tu i tamo nepravino razdijeljeni ili nerazdvojeni s oko 30 segmenata. Cvjetovi su dvospolni, na dršci koja raste iz sredine. Moguća je sadnja u podstojnoj etaži jer joj ne smeta ni potpuna sjena, ali joj je tada rast znatno slabiji. Na sunčanim položajima potrebno ju je malo jače zaljevati. Zabilježeno je da su pojedinačni primerci izdržali i -30°C u jugoistočnoj Kanadi, smrzavajući se do korijena iz kojeg su se na proljeće razvili novi izdanci.